**ROMÂNIA**

**JUDEŢUL SATU MARE**

**CONSILIUL LOCAL AL**

**COMUNEI ORAȘU NOU**

**HOTĂRÂREA**

**Nr. 25/2023**

**privind modificarea organigramei şi a statului de funcţii ale aparatului de specialitate al primarului comunei Orașu Nou, județul Satu Mare**

 Consiliul local al comunei Orașu Nou, județul Satu Mare, întrunit în ședință ordinară în data de 27.04.2023;

 Având în vedere :

 - necesitatea actualizării organigramei şi a statului de funcţii al Primăriei comunei Orașu Nou datorită faptului că pentru anul 2023 au fost alocate 3 posturi pentru implementarea proiectelor finanțate din fonduri externe nerambursabile potrivit pct. 4 din anexa la OUG nr. 63/2010;

 - referatul de aprobare înregistrat sub nr. 3587/21.04.2023 al primarului comunei Orașu Nou, dl. Mailat Gavril, respectiv raportul de specialitate, înregistrat sub nr. 3588/21.04.2023, întocmit de secretarul general al comunei prin care se propune modificarea organigramei și a statului de funcții deoarece pentru anul 2023 au fost alocate trei posturi pentru implementarea proiectelor finanțate din fonduri externe nerambursabile potrivit pct. 4 din anexa la OUG nr. 63/2010;

 Văzând adresa nr. 3.521/10.04.2023 a Instituţiei Prefectului Judeţului Satu Mare privind numărul maxim de posturi calculate aferente anului 2023 potrivit O.U.G. nr. 63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare, cu modificările ulterioare;

 În conformitate cu prevederile art. 129 alin. 1, alin. 2 lit. a și alin. 3 lit. c din OUG nr. 57/2019 privind Codul Administrativ, cu modificările și completările ulterioare;

 În temeiul prevederilor art. 139 alin. 1 şi art. 196 alin. 1 lit. a din OUG nr. 57/2019 privind Codul Administrativ, cu modificările și completările ulterioare;

**HOTĂRĂȘTE**

 **Art. 1**  Se aprobă modificarea organigramei şi a statului de funcţii ale aparatului de specialitate al primarului comunei Orașu Nou, judeţul Satu Mare, prin înființarea Compartimentului implementare proiecte cuprinzând un număr de trei funcții contractuale vacante, conform Anexelor nr. 1 şi 2 care fac parte integrantă din prezenta hotărâre.

 **Art. 2** - Cu data intrării în vigoare a prezentei hotărâri, orice alte dispoziţii contrare se abrogă.

 **Art. 3 -** Prezenta hotărâre se va comunica:

* Instituției Prefectului – Județul Satu Mare;
* Primarului comunei Orașu Nou;
* Serviciului financiar, achiziții publice și autorizarea desfășurării activității de transport local.

 **Orașu Nou la 27.04.2023**

Președinte de ședință, Contrasemnează,

 Vasile TALPOȘ Secretar general,

 Sonia-Teodora Stan

*nr. total al consilierilor în funcție: 13*

*nr. total al consilierilor prezenți: \_\_\_*

*nr. total al consilierilor absenți: \_\_\_*

*nr. total al consilierilor care participă la dezbateri și la vot \_\_*

*voturi pentru: \_\_\_*

*voturi împotrivă: \_\_\_*

*abțineri: \_\_\_\_*